L'any 2019 entren en vigor mitjançant la seva publicació al DOGC 157 expedients de planejament derivat.
Estan distribuïts en 93 Plans especials urbanístics (PEU), 31 Plans de millora urbana (PMU) i 33 Plans parcials urbanístics (PPU).
D'altra banda, dels 157 expedients, 113 són noves figures de planejament i 44 són modificacions de figures de planejament vigents.
Taula de planejament derivat 2019:
Dels 113 plans nous, 73 són Plans especials urbanístics, que representen el 65% dels nous plans, 27 són Plans de millora urbana i 13 són Plans parcials urbanístics.
Dels 73 plans especials, 3 són de protecció de patrimoni, 8 són catàlegs de masies i cases rurals, 27 estableixen determinacions en sòl urbà i 35 corresponen a actuacions en sòl no urbanitzable (48% dels plans especials).
De les 44 modificacions de figures ja vigents, només 4 es refereixen a Plans de millora urbana, 20 a Plans parcials urbanístics i 20 a Plans especials urbanístics.
Taula planejament derivat per àmbit:
Dels 113 expedients de noves figures de planejament derivat entrats en vigor durant el 2019, 13 són nous Plans parcials urbanístics.
Es desenvolupen en 13 municipis diferents, repartits en 5 àmbits funcionals.
Dels 13 Plans parcials 7 són d'ús residencial, 4 d'activitat econòmica i 2 d'ús mixt.
Només un sector que està separat del teixit urbà, d'ús industrial.
Els 4 sectors d'activitat econòmica són per a ús industrial i logística.
Dels 7 sectors residencials, 3 desenvolupen habitatges unifamiliars aïllats i la resta combinen pluri i unifamiliars tant en filera com aïllats.
Els Plans parcials ocupen en total una superfície de 226 ha: 84 ha en sectors d'activitat econòmica, 27,5 ha en residencial i 114 ha per a ús mixt.
Durant l'any 2019 entren en vigor en sòl urbà 27 Plans de millora urbana, en 22 municipis, la majoria en l'Àmbit Metropolità de Barcelona.
23 són residencials, 3 per a activitat econòmica i 1 per a altres tipus de desenvolupament.
Dels 23 sectors residencials, 19 són de habitatges plurifamiliars 3 sectors són de tipologia unifamiliar i un sector combina les dues tipologies d'habitatge.
El potencial total és de 1.172 habitatges.
Dels 3 sectors d'activitat econòmica, un és una reserva per aparcament de 1.074 m2, altra és per a un centre comercial amb supermercat, i el tercer és per a una ampliació de 672,40 m2 d'un edifici comercial.
Un sector per a altres tipus de desenvolupament és per l'ampliació i modernització de l'Hospital Universitari Arnau de Vilanova a la ciutat de Lleida.
Els Plans de millora urbana en total ocupen 30 ha, 21 ha en sectors residencials, 3 ha per a activitat econòmica, i 6 ha en altres desenvolupaments
En els gràfics es representa la distribució per àmbit funcional de cada tipus de pla especial.
A l'Àmbit Metropolità de Barcelona predominen els expedients de plans especials en sòl urbà, mentre que a les Comarques centrals, les Gironines i a Ponent la majoria de plans especials són en sòl no urbanitzable.
A l'Alt Pirineu i les Terres de l'Ebre l'any 2019 només han entrat en vigor plans especials en sòl no urbanitzable.
Taula plans especials per àmbit funcional:
Durant l'any 2019, entren en vigor 3 Plans especials de protecció del patrimoni i 8 Catàlegs de masies i cases rurals.
En els darrers 7 anys el nombre de catàlegs aprovats per any ha tingut una davallada del 72%.
En el cas dels Plans especials de protecció del patrimoni aquest any 2019 amb 3 plans té el valor més baix de tota la sèrie, que significa una davallada del 62%.
Els catàlegs de masies d'aquest 2019 afecten 8 municipis amb una població conjunta de 155.039 habitants i una superfície de 452 km2.
Els 35 Plans especials urbanístics en sòl no urbanitzables afecten 31 municipis.
A les Comarques Gironines se situen 9 plans, el 26% del total.
Els plans especials referits a actuacions en sòl no urbanitzable poden tenir diferents objectius que hem agrupat en 20 plans d'interès social i 15 d'interès econòmic.
Els d'interès social en 10 casos es refereixen a serveis tècnics; xarxa elèctrica, fibra òptica, aigua potable o xarxes d'aigües residuals.
Dels 15 plans amb l'objectiu de dinamitzar l'economia 6 fan referència a nous equipaments recreatius i d'oci com un canvi d'ús d'hoteler a comercial, 2 nuclis zoològics (una hípica i un centre caní), 2 esportius dels quals un és un camp de golf i un aparcament privat.
4 plans especials fan referència a càmpings a Begur, Lloret de Mar, Santa Cristina d'Aro i a la Vall de Cardós; 4 plans responen a indústries (una de formigó, una de logística, una de pinsos i una hortofructícola).
També s'ha aprovat un pla per a la fabricació de neu artificial a Naut Aran.